અમદાવાદ મ્યુનિસિપલ કોર્પોરેશન સંચાલિત એલ.જી. હોસ્પિટલમાં વ્હીલચેરના અભાવે ઇમર્જન્સી સારવાર માટે લવાતા દર્દી અને દર્દીનાં સગાંને ભારે હાલાકી ભોગવવાનો વારો આવે છે. ચોંકાવનારી વાત એ છે કે, હોસ્પિટલમાં દરરોજની ૭૦થી વધુ ઇમર્જન્સી કેસ આવતા હોય છે. વ્હીલચેર હોવા છતાં દર્દીઓને ઊંચકીને લઇ જવાની ફરજ તેમનાં સગાંઓને પડે છે.ત્યારે બીજી બાજુ એલ જી હોસ્પિટલનો સ્ટાફ વ્હીલચેરનો ઉપયોગ ચાદરો , ટિફિન,જમવાનું તેમજ અન્ય ચીજ વસ્તુ લઈ જવા માટે કરે છે. જેના કારણે દર્દીને વ્હીલચેરની રાહ જોવી પડે છે.